ระเบียบกองทุนเพื่อความเสมอภาคทางการศึกษาว่าด้วยหลักเกณฑ์วิธีการ และเงื่อนไขการสรรหาผู้จัดการพ.ศ. ๒๕๖๑ โดยที่เป็นการสมควรกำหนดให้มีระเบียบกองทุนเพื่อความเสมอภาคทางการศึกษาว่าด้วยหลักเกณฑ์วิธีการ และเงื่อนไขการสรรหาผู้จัดการอาศัยอำนาจตามความในมาตรา๒๓ (๘) แห่งพระราชบัญญัติกองทุนเพื่อความเสมอภาคทางการศึกษา พ.ศ. ๒๕๖๑คณะกรรมการบริหารกองทุนเพื่อความเสมอภาคทางการศึกษาในการประชุมครั้งที่ ๓/๒๕๖๑เมื่อวันที่ ๓ สิงหาคม ๒๕๖๑ มีมติให้ออกระเบียบไว้ ดังต่อไปนี้ข้อ๑ ระเบียบนี้เรียกว่าระเบียบกองทุนเพื่อความเสมอภาคทางการศึกษาว่าด้วยหลักเกณฑ์ วิธีการและเงื่อนไขการสรรหาผู้จัดการ พ.ศ. ๒๕๖๑ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้กองทุนหมายความว่า กองทุนเพื่อความเสมอภาคทางการศึกษาสำนักงานหมายความว่า สำนักงานกองทุนคณะกรรมการหมายความว่า คณะกรรมการบริหารกองทุนผู้จัดการหมายความว่า ผู้จัดการกองทุนข้อ๔ ในการสรรหาผู้จัดการครั้งแรกหรือเมื่อผู้จัดการพ้นจากตำแหน่งก่อนวาระหรือก่อนผู้จัดการจะครบกำหนดตามวาระไม่น้อยกว่าหนึ่งร้อยยี่สิบวันให้คณะกรรมการแต่งตั้งคณะอนุกรรมการสรรหาขึ้นคณะหนึ่ง มีจำนวนห้าคนจากคณะกรรมการดังนี้(๑)กรรมการผู้ทรงคุณวุฒิคนหนึ่ง เป็นประธานอนุกรรมการสรรหา(๒)กรรมการผู้ทรงคุณวุฒิจำนวนสามคนซึ่งมาจากภาควิชาการ ภาคเอกชนและภาคประชาสังคมภาคละหนึ่งคน เป็นอนุกรรมการสรรหา(๓)กรรมการโดยตำแหน่งคนหนึ่ง เป็นอนุกรรมการสรรหาให้พนักงานของสำนักงานคนหนึ่งเป็นเลขานุการของคณะอนุกรรมการให้คณะอนุกรรมการสรรหามีหน้าที่สรรหาบุคคลที่เหมาะสมเป็นผู้จัดการเจรจาต่อรองอัตราค่าจ้างค่าตอบแทน สิทธิประโยชน์ และสวัสดิการเพื่อเสนอให้คณะกรรมการแต่งตั้งเป็นผู้จัดการ รวมถึงการจัดทำสัญญาจ้างซึ่งต้องกำหนดวัตถุประสงค์การปฏิบัติงานเป้าหมาย ผลผลิต และเงื่อนไขการประเมินผลการปฏิบัติงานของผู้จัดการข้อ๕ ให้คณะอนุกรรมการสรรหาดำเนินการสรรหาให้แล้วเสร็จภายในเก้าสิบวันนับแต่วันที่มีประกาศแต่งตั้งหากมีเหตุไม่อาจดำเนินการสรรหาให้แล้วเสร็จทันกำหนดให้ประธานอนุกรรมการสรรหาแจ้งเหตุผลความจำเป็นต่อประธานกรรมการเพื่อขอขยายเวลาออกไปอีกได้ไม่เกินหกสิบวันข้อ๖ ให้คณะอนุกรรมการสรรหาเริ่มดำเนินการสรรหาด้วยวิธีการประกาศรับสมัครเป็นการทั่วไปประกาศรับสมัครจะต้องมีกำหนดระยะเวลาในการรับสมัครไม่น้อยกว่า๑๕ วัน และต้องดำเนินการผ่านช่องทาง ดังต่อไปนี้(๑)ประกาศในหนังสือพิมพ์รายวันอย่างน้อยสองฉบับ เป็นเวลาอย่างน้อยสามวันติดต่อกัน(๒)ประกาศในเว็บไซต์ของสำนักงานติดต่อกันจนถึงวันปิดรับสมัคร(๓)ติดประกาศที่สำนักงานจนถึงวันปิดรับสมัครข้อ๗ คณะอนุกรรมการสรรหาอาจขยายเวลาการรับสมัครหรือยกเลิกการรับสมัครก็ได้หากเห็นว่าจำนวนผู้สมัครมีจำนวนน้อยหรือยังไม่มีผู้สมัครที่เหมาะสมในการดำรงตำแหน่งผู้จัดการหรือเพราะเหตุอื่นตามที่คณะอนุกรรมการสรรหาเห็นสมควรข้อ๘ ให้คณะอนุกรรมการสรรหาพิจารณาข้อมูลและรายละเอียดผู้สมัครแล้วจัดทำบัญชีรายชื่อผู้สมัครที่เหมาะสมกับการดำรงตำแหน่งผู้จัดการ เพื่อสัมภาษณ์หรือขอให้บุคคลดังกล่าวแสดงวิสัยทัศน์ หรือดำเนินการอื่นเพิ่มเติมเพื่อประกอบการพิจารณาก็ได้ให้คณะอนุกรรมการสรรหาเสนอชื่อผู้ที่เหมาะสมกับการดำรงตำแหน่งผู้จัดการ จำนวนไม่เกิน ๓ คนเพื่อให้คณะกรรมการพิจารณาแต่งตั้งเป็นผู้จัดการ ทั้งนี้หากคณะกรรมการเห็นสมควรอาจขอเชิญบุคคลผู้ได้รับการเสนอชื่อมาสัมภาษณ์แสดงวิสัยทัศน์ และเสนอแผนการบริหารงานต่อคณะกรรมการอีกครั้งก็ได้ในการเสนอชื่อตามวรรคสองให้คณะอนุกรรมการสรรหาจัดส่งข้อมูลและรายละเอียดของผู้สมัครทั้งหมดให้คณะกรรมการทราบด้วยข้อ๙ ในกรณีที่มีปัญหากับการปฏิบัติตามระเบียบนี้ให้คณะกรรมการเป็นผู้วินิจฉัยชี้ขาดและคำวินิจฉัยของคณะกรรมการให้เป็นที่สุดประกาศณ วันที่ ๑๕ สิงหาคม พ.ศ. ๒๕๖๑ประสาร ไตรรัตน์วรกุลประธานกรรมการบริหารกองทุนเพื่อความเสมอภาคทางการศึกษาพรวิภา/จัดทำ๑๗ มกราคม ๒๕๖๒นุสรา/ตรวจ๒๐ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๔ ง/หน้า ๓/๒๓ สิงหาคม ๒๕๖๑